Návrh

Zákon

z ........... 2005,

ktorým sa mení a dopĺňa zákon Národnej rady Slovenskej republiky                     
     č. 315/1996 Z. z. o premávke na pozemných komunikáciách 
v znení neskorších predpisov 

Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 315/1996 Z. z. o premávke                      na pozemných komunikáciách v znení zákona č. 359/2000 Z. z., zákona č. 405/2000 Z. z., zákona č. 223/2001 Z. z., zákona č. 381/2001 Z. z., zákona č. 441/2001 Z.z., zákona                              č. 490/2001 Z. z., zákona č. 73/2002 Z. z., zákona č. 396/2002 Z. z., zákona č. 660/2002 Z. z., zákona č. 247/2003 Z. z., zákona č. 430/2003 Z. z., zákona č. 450/2003 Z. z., zákona                                č. 510/2003 Z. z., zákona č. 534/2003 Z. z., zákona č.121/2004 Z. z.,                                      zákona  č. 174/2004 Z. z., zákona  č. 579/2004 Z. z., zákona č. 725/2004 Z.z., zákona                  č. 69/2005 Z.z., zákona č. 91/2005 Z.z. a zákona č.93/2005 Z.z. sa dopĺňa takto: 

1. V § 88 ods. 1 sa na konci bodka nahrádza bodkočiarkou a pripájajú sa tieto slová:  „vozidlo, ktoré má byť používané organizačnou zložkou podniku, ktorá sa zapisuje                       do obchodného registra,33) musí byť prihlásené do evidencie na okresnom dopravnom inšpektoráte príslušnom podľa adresy umiestnenia tejto organizačnej zložky podniku.“.

2. V § 88 ods. 4 sa slová „ktorej vedúci je podľa osobitného predpisu33) oprávnený robiť všetky právne úkony týkajúce sa tejto zložky.“ sa nahrádzajú slovami „ktorá sa zapisuje                       do obchodného registra.33)“.

3.  Za § 129c sa vkladá § 129d, ktorý znie:

„§ 129d

„Povinnosť ustanovená v § 88 ods. 1 prihlásiť do evidencie vozidlo podľa adresy umiestnenia organizačnej zložky podniku sa nevzťahuje na vozidlá už prihlásené do evidencie 31. decembra 2005.“.

Čl. II

	Tento zákon nadobúda účinnosť  1. januára 2006.